**Kool / Võistkond: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Loodus/Geograafia**

**Ülesanne 4 Punkte: max 5 p/…………..**

Selles loos on 10 viga. Tõmba vigadele joon alla, parandada pole vaja.

 **Matk metsa**

Tegime sõpradega matka metsa. Oli suvine pööripäev, suve alguse päev. Asusime teele kell seitse hommikul, kui päike silmapiiri tagant piilus.

Metsarada lookles siia-sinna, õitsvad toomingad lõhnasid tugevalt, puude okstel laulsid linavästrikud ja põldlõokesed. Valjusti täristas peoleo. See eresinise selja ja punakasoranži alapoolega väike jässakas lind armastab pesitseda valgusrikastes leht- ja segametsades.

Nägime ka , kuidas hallvaresed tõid oma poegadele punaseid pihlakamarju.

Mööda metsarada jalutasime rabaservale, kus märkasime nirki ja valgejänest. Mõlemad paistsid silma oma valge kasukaga.

Äkki hakkas vihma sadama: kostis kõuemürin ja seejärel sähvatas välk. Sadu läks kiirelt üle, aga sättisime sammud ikkagi kodu poole. Jõudsime koju alles kell üheksa, oli juba pime. Kõik olid rahul toreda päevaga.